nvidia/miracl-vision huggingface dataset:
స్త్రీ శక్తి పురస్కారం

భారతదేశ స్వాతంత్ర్యానికి పూర్వం, ఆ తర్వాత మహిళల కోసం విశేష కృషి చేసిన సాహస నారీమణుల స్ఫూర్తిని భావితరాలకు పంచడానికి భారతదేశ ప్రభుత్వం స్త్రీ శక్తి పురస్కారాలను 1991లో నెలకొల్పింది. మొత్తం ఆరు విభాగాలలో ఈ అవార్డులను కేంద్ర స్త్రీ, శిశు సంక్షేమ మంత్రిత్వశాఖ ప్రదానం చేస్తుంది. ప్రతి సంవత్సరం మార్చి 8న అంతర్జాతీయ మహిళా దినాన ఈ పురస్కారాలను రాష్ట్రపతి చేతులమీదుగా బహుకరిస్తారు. ఈ అవార్డులకు ధైర్యసాహసాలకు ప్రతీకగా నిలిచిన నారీమణుల పేర్ల మీద పెట్టడం జరిగింది. అవి •అహల్యా బాయి హోల్కర్ • కన్నగి • జిజాబాయి • రాణీ గైడెన్ల్యు జెలియాంగ్ • ఝాన్సీ లక్ష్మీబాయి, •రుద్రమదేవి (దీనిని స్త్రీ/ పురుషులకు ఇస్తారు) మొదటి 4 స్త్రీ శక్తి పురస్కారాలను ఈ కింది రంగాల్లో కృషి చేసిన వారికి అందజేస్తారు. • మహిళలు, బాలికలకు పునరావాసం, తోడ్పాటు • దిక్కులేని మహిళలు, పిల్లలు, వితంతువులు, అఘాయిత్యానికి గురైన బాధితులు, వృద్ధ మహిళలు, వికలాంగ మహిళలు చిన్నారులకు చేయూత • విద్య, శిక్షణ • స్వశక్తి మహిళా సంఘాలకు ప్రాచుర్యం • వ్యవసాయం గ్రామీణ పరిశ్రమలలో మహిళలకు చేయూతనిచ్చి వారిని వెట్టిచాకిరీల నుంచి దూరం చేయడం. • పర్యావరణ పరిరక్షణ • సంఘాలు, రాజకీయ అంశాల్లో మహిళల సాధికారతకు కృషి చేయడం. • దేశీయ వైద్య పద్ధతులను పెంపొందించి స్త్రీల ఆరోగ్యం కోసం కృషి చేయటం. •కళలు, మీడియా సాయంతో స్త్రీ సంబంధిత అంశాల పై స్పృహను, అవగాహనను కల్పించడం. వ్యక్తిగత లేదా వృత్తిపరమైన జీవితంలోని కష్టాలను, అడ్డంకులను ధైర్యం, ఆత్మవిశ్వాసాలతో ఎదుర్కొని తమను తాము నిరూపించుకున్న ధీరవనితలకు రాణి లక్ష్మీబాయి పురస్కారం అందిస్తారు. చివరగా చేర్చిన రాణి రుద్రమ పురస్కారాన్ని అపార ధైర్యసాహసాలు, నాయకత్వ లక్షణాలు, పరిపాలనా దక్షత ఉన్న స్త్రీ/పురుషులకు ఇస్తారు. •అహల్యా బాయి హోల్కర్ అవార్డ్ ---డా
బూటింగ్

ఆపరేటింగ్ సిస్టమ్‌లోని ఫైళ్ళని మెమరీలోనికి లోడ్ చేయు విధానాన్ని బూటింగ్ అంటారు. ఆంగ్లంలో బూట్ అనేది "బూట్", ఇది బూట్స్ట్రాప్ యొక్క సంక్షిప్తీకరణ . బూటింగ్‌ను ఫ్లాపీడిస్క్ ద్వారా కాని హార్డ్‌డిస్క్ ద్వారా కాని చేయవచ్చును.బూటింగ్ అనేది ఎలక్ట్రానిక్ సిస్టమ్ ద్వారా శక్తినివ్వడం, అవసరమైన సాఫ్ట్‌వేర్‌తో లోడ్ చేయడం, సక్రియం చేయడం . బూట్ లోడర్ అనేది ఎలక్ట్రానిక్ సిస్టమ్‌ను బూట్ చేయడానికి డైనమిక్ మెమరీ కోసం స్టాటిక్ మెమరీ నుండి తాత్కాలిక డేటాబేస్‌లోకి ఆపరేటింగ్ సిస్టమ్‌తో సహా సమాచారాన్ని లోడ్ చేసే సాఫ్ట్‌వేర్ . సాధారణంగా, బూట్ లోడర్ కంప్యూటర్లతో సహా ఎలక్ట్రానిక్ సిస్టమ్స్‌లో ప్రధాన ఆపరేటింగ్ సిస్టమ్‌ను లోడ్ చేయడానికి అనుమతిస్తుంది.ది. ఆధునిక కంప్యూటర్లలో ఇది సాధారణంగా ఆపరేటింగ్ సిస్టమ్‌ను లోడ్ చేయడం ప్రారంభిస్తుంది. విద్యుత్తు సరఫరా చేయబడినప్పుడు కంప్యూటర్ చేసే ప్రారంభ సెటప్‌ను లోడ్ ప్రతిచర్యలు అంటారు. బూటింగ్ (లేదా బూటింగ్ ప్రోగ్రామ్ ) అనేది కంప్యూటర్‌లో కంప్యూటింగ్ కంట్రోల్ సిస్టమ్ యొక్క ప్రారంభ ప్రక్రియ. బూట్ ప్రాసెస్ "హార్డ్ బూట్" కావచ్చు, అవి: పవర్-ఆన్ తర్వాత హార్డ్‌వేర్ నిర్ధారణ; ఇది "సాఫ్ట్ బూట్" కూడా కావచ్చు, ఈ సందర్భంలో అది స్వయంచాలకంగా బూట్‌ను దాటవేస్తుంది. కొన్ని వ్యవస్థలలో, సాఫ్ట్ (మృదువైన) ప్రారంభంలో RAM క్లియర్ చేయబడదు
జిజాబాయి

భారతదేశం వీరమాతలకు పేరెన్నికగన్నది. అటువంటివారిలో ఛత్రపతి శివాజీ మాతృమూర్తి , వీరమాత జిజియాబాయి అగ్రగణ్యులు. మరాఠా యాదవ్ యోధుల కుటుంబంలో జన్మించిన ఆమె హిందూ ధర్మ పరిరక్షణకు , హిందు స్వరాజ్య స్థాపనకు యువ శివాజీని ప్రోత్సహించి, ఆ విధంగా 200 సంవత్సరాలపాటు వెలుగొందిన మరాఠా సామ్రాజ్యానికి రాజమాత అయ్యారు. జిజియాబాయి 1598వ సంవత్సరం నేటి మహారాష్ట్రలోని బుల్ధాన జిల్లాలోని సింద్ ఖేడ్ ప్రాంతంలో జన్మించారు. వారి తండ్రి లఖోజీరావ్ యాధవ్ గోల్కొండ నిజాంషాహి పాలకులవద్ద ముఖ్య పదవిలో ఉండేవారు. జిజియాబాయి భర్త షాహాజీ భోంస్లే బీజాపూర్ సుల్తానుల వద్ద జాగీర్దారుగా పనిచేసేవారు. ఆయన మరాఠాలను,హిందువులను ఏకతాటిపైకి తెచ్చి హిందూ రాజ్య స్థాపన చేయాలని భావించేవారు. ఆ ఆశయం జిజియాబాయికి కూడా ఉండేది. ఆమెకు ఇద్దరు కుమారులు శంభాజీ , శివాజీ. షాహాజీ భోంస్లే తుకాబాయిని రెండవ వివహం చేసుకుని శంభాజీతో బీజాపూర్ సుల్తానుల ఆదేశం మేరకు కర్ణాటక ప్రాంతంలో ఉన్నప్పుడు ఎంతో ఆత్మస్థైర్యంతో శివాజీని పెంచి పెద్దచేశారు. రామాయణ, మహాభారతాలు, పురాణేతిహాసాలలోని వీరగాథలను శివాజీకి చెప్తూ హిందూ స్వరాజ్య స్థాపన అను కర్తవ్యబోధన చేసేవారు. దాదాజీ కొండదేవ్ ను శిక్షకునిగా నియమించి శివాజీకి అన్ని యుద్దవిద్యలు నేర్పించారు
అంజా

(ప్రస్తుతం ఈ పేజీ ఖాళీగా ఉంది)
కృష్ణారావుపాలెం(ఏ.కొండూరు)

(ప్రస్తుతం ఈ పేజీ ఖాళీగా ఉంది)
కె. ఎస్. రామారావు

కె.ఎస్. రామారావు ఒక తెలుగు సినీ నిర్మాత. క్రియేటివ్ కమర్షియల్స్ పతాకం పై పలు విజయవంతమైన చిత్రాలను నిర్మించి పెక్కు పురస్కారాలను కూడా పొందారు. ఇతనిది విజయవాడ. అక్కడే పుట్టి పెరిగాడు. విద్యాభ్యాసం కూడా అక్కడే చేశాడు. ఇరవై ఒక్క ఏళ్లు వయస్సులో విజయవాడ నుండి చెన్నై వెళ్ళాడు. సినిమాల మీద ఇతని ఆసక్తి గమనించి కె. రాఘవేంద్రరావు వాళ్ల నాన్న కె.ఎస్. ప్రకాశరావు గారు అతడిని తన వద్ద దర్శకత్వ శాఖలో సహాయకుడిగా పెట్టుకున్నాడు
రాజ్‌నాథ్ సింగ్

రాజ్‌నాథ్ సింగ్ (జ.జూలై 10 1951) భారత దేశ రాజకీయనాయకుడు. ఆయన భరతీయ జనతా పార్టీ అధ్యక్షుడుగా యున్నారు. ఆయన నరేంద్ర మోడీ నాయకత్వం లోని ఎన్.డి.ఎ ప్రభుత్వంలో కేబినెట్ మంత్రిగా పనిచేస్తున్నారు. ఆయన భౌతిక శాస్త్ర అధ్యాపకునిగా తన కెరీర్ ను ప్రారంభించారు. ఆయన జనతా పార్టీతో కలసి ఉన్నపుడు జాతీయ సంస్థ అయిన రాష్ట్రీయ స్వయంసేవక్ సంఘంతో తన అనుబంధాన్ని కొనసాగించారు. రాజ్నాథ్ సింగ్ ఉత్తర ప్రదేశ్ రాష్ట్రంలోని ఛందౌలీ జిల్లాలో భాభౌరా అనే చిన్న గ్రామంలో రాజ్ పుత్ కుటుంబంలో పుట్టారు. గుజ్రాతీ దేవి, రామ్ బదన్ సింగ్ ఈయన తల్లీదండ్రులు. ఈయన రైతు కుటుంబంలో జన్మించినా గోరఖ్ పూర్ విశ్వవిద్యాలయం నుండి భౌతికశాస్త్రంలో డిగ్రీ పట్టా పుచ్చుకున్నారు. తన 13వ యేట నుండే అంటే 1964 నుండే రాజ్నాథ్ సింగ్ రాష్ట్రీయ స్వయంసేవక్ సంఘ్ తో ముడిపడి ఉండేవారు
కృష్ణంరాజువారిపాలెం

కృష్ణంరాజువారిపాలెం బాపట్ల జిల్లా కొరిశపాడు మండలానికి చెందిన రెవెన్యూయేతర గ్రామం. ఈ గ్రామం పమిడిపాడు గ్రామ పంచాయతీ పరిధిలోని గ్రామం. వరి, అపరాలు, కాయగూరలు వ్యవసాయం, వ్యవసాయాధారిత వృత్తులు
నజ్మా హెప్తుల్లా

నజ్మా అక్బర్ అలీ హెప్తుల్లా, (జననం:1940 ఏప్రిల్ 13) ఒక భారతీయ రాజకీయవేత్త.2023 మార్చి 14 2023న ముఫద్దల్ సైఫుద్దీన్ కొత్త ఛాన్సలర్‌గా ఎన్నికయ్యే వరకు ఆమె 2017 నుండి 2023 వరకు జామియా మిలియా ఇస్లామియా ఛాన్సలర్‌గా ఉన్నారు. ఆమె 1980, 2016 మధ్య భారత పార్లమెంటు ఎగువసభ అయిన రాజ్యసభలో ఆరుసార్లు సభ్యురాలిగా ఉన్నారు. ఆమె కాంగ్రెస్ సభ్యురాలిగా ఉన్నప్పుడు పదహారేళ్లపాటు రాజ్యసభ డిప్యూటీ ఛైర్మన్‌గా ఉన్నారు. తరువాత ఆమె 2012లో భారతీయ జనతా పార్టీ (బిజెపి) ఉపాధ్యక్షురాలిగా నామినేట్ అయింది. నరేంద్ర మోడీ మొదటి ప్రభుత్వంలో బిజెపి సభ్యురాలిగా 2014-2016 మధ్య మంత్రిగా పనిచేసారు. 2016 నుండి 2024 మధ్య కాలంలో 3 సార్లు ఆమె మణిపూర్ గవర్నర్‌గా పనిచేశారు. హెప్తుల్లా 2014 మే 26 నుండి 2016 జూలై 12 వరకు నరేంద్ర మోడీ మంత్రివర్గంలో మైనారిటీ వ్యవహారాల మంత్రిగా పనిచేశారు. ఆమె నటుడు అమీర్ ఖాన్‌కు రెండవ కోడలు, మౌలానా అబుల్ కలాం ఆజాద్ మేనకోడలు. ఆమె 2007 ఆగస్టులో జరిగిన 13వ ఉపరాష్ట్రపతి ఎన్నికల్లో పోటీ చేసింది, కానీ హమీద్ అన్సారీ చేతిలో 233 ఓట్ల తేడాతో ఓడిపోయింది. మోడీ కేబినెట్‌లో ఏకైక ముస్లిం నేతగా నిలిచి వార్తలలో కెక్కారు. ఈమె ప్రముఖ స్వాతంత్ర్య సమర యోధుడు మౌలానా అబుల్ కలాం ఆజాద్ మనుమరాలు
ఎన్టీఆర్ గార్డెన్స్

హైదరాబాద్‌లో హుస్సేన్ సాగర్ సరస్సు ప్రక్కన 36 ఎకరాలలో ఒక చిన్న పబ్లిక్, పట్టణ ఉద్యానవనమైన ఎన్టీఆర్ గార్డెన్స్ ఉంది. 1999 నుంచి ఇది అనేక దశలలో నిర్మితమైంది, ఇది భౌగోళికంగా నగరం మధ్యలో ఉన్న ఒక ప్రధాన ఉద్యానవనం,, బిర్లా మందిర్, నెక్లెస్ రోడ్, లుంబిని పార్క్ వంటివి దీనికి దగ్గరగా ఉన్న ఇతర పర్యాటక ఆకర్షణలు. ఇది ఆంధ్రప్రదేశ్ ప్రభుత్వ సూచనల క్రింద విధులు పాటించే బుద్ధ పూర్ణిమ ప్రాజెక్ట్ ద్వారా నిర్వహించబడుతుంది. సందర్శకులకు నగరం కనిపించేలా ఎత్త్తెన రొటేటర్‌ టవర్‌ ఈ గార్డెన్‌లో ఏర్పాటు చేశారు. ఇది ఇందులో కూర్చున్న వారిని ఒకటిన్నర నిమిషంలో దాదాపు 70 అడుగుల ఎత్తుకు తీసుకు వెళుతుంది. ఎత్తుకు చేరిన తరువాత 30 సెకెన్ల పాటు చుట్టూ తిరుగుతూ నగర అందాల్ని వీక్షించవచ్చు. మళ్లీ నిమిషమున్నరలో కిందకు చేరుకోవచ్చు. ఒకేసారి 32 మంది వరకు దీనిపై కూర్చొనేందుకు వీలుంటుంది. ఇది ఎక్కిన వారు ప్రత్యేక రుసుం (రూ.25) చెల్లించవలసి ఉంటుంది.
బసవ రామ తారకం

బసవ రామ తారకం తెలుగు సినిమా నటుడు, ఆంధ్రప్రదేశ్ రాష్ట్ర మాజీ ముఖ్యమంత్రి నందమూరి తారక రామారావు మొదటి భార్య. బసవతారకానికి ఎన్.టి.రామారావుతో తో 1942 మే నెలలో వివాహం జరిగింది. బసవతారకం ఎన్టీఆర్ కి మేనమావ కూతురు. ఈమె 1985లో కాన్సర్ వ్యాధితో మరణించింది. ఆమె క్యాన్సర్ వ్యాధితో మరణించడం వలన ఎన్టీఆర్ కలత చెంది ఆమె జ్ఞాపకార్థం హైదరాబాదులో బసవతారకం ఇండో అమెరికన్ క్యాన్సర్ హాస్పిట‌ల్‌ అండ్ రీసెర్చ్ సెంటర్ ను స్థాపించాడు. . తారక రామారావు, బసవతారకం దంపతులకు 12 మంది సంతానం. పన్నెండు మందిలో ఎనిమిది మంది కుమారులు కాగా, నలుగురు కుమార్తెలు. రామకృష్ణ (సీనియర్) జయకృష్ణ, సాయికృష్ణ. హరికృష్ణ, మోహనకృష్ణ, బాలకృష్ణ, రామకృష్ణ (జూనియర్), జయశంకర్ కృష్ణ కుమారులు కాగా; గారపాటి లోకేశ్వరి, దగ్గుబాటి పురంధరేశ్వరి, నారా భువనేశ్వరి, కంటమనేని ఉమామహేశ్వరి కుమార్తెలు
కొప్పరపు వేంకట సుబ్బరాయ కవి

కొప్పరపు వేంకట సుబ్బరాయ కవి తన సోదరుడు కొప్పరపు వేంకటరమణ కవితో కలిసి కొప్పరపు సోదర కవులు పేరుతో జంట కవిత్వం చెప్పాడు. ఇతడు ప్రకాశం జిల్లా(పూర్వము గుంటూరు జిల్లా), సంతమాగులూరు మండలం (పూర్వము నర్సరావుపేట తాలూకా), కొప్పరం గ్రామంలో 1885, నవంబరు 12వ తేదీకి సరియైన పార్థివ నామ సంవత్సర కార్తీక శుద్ధ షష్ఠి, గురువారము నాడు కొప్పరపు వేంకట రాయడు, సుబ్బమాంబ దంపతులకు జన్మించాడు. ఇతడు ఆరువేల నియోగి బ్రాహ్మణుడు. కౌండిన్యస గోత్రుడు. ఆపస్తంబ సూత్రుడు. పోతరాజు రామకవి, రామడుగు రామకృష్ణశాస్త్రి గార్ల వద్ద ఇతడు శిష్యరికం చేశాడు. ఇతడు తన సోదరుడు కొప్పరపు వేంకట సుబ్బరాయ కవితో కలిసి 1908 నుండి 150కి పైగా అష్టావధాన, శతావధాన, ఆశుకవితా ప్రదర్శనలు ఇచ్చాడు. అనేక సంస్థానాలలో సత్కారాలు, సన్మానాలు పొందాడు. ఇతడు 1932, మార్చి 29న మరణించాడు. ఇతడు తన సోదరునితో కలిసి ఈ క్రింది రచనలు చేశాడు. ఇతడు సోదరునితో కలిసి ఈ క్రింది బిరుదులను పొందాడు.
రాయప్రోలు సుబ్రహ్మణ్యం

రాయప్రోలు సుబ్రహ్మణ్యం గారు గొప్ప నటుడు. చిత్తూరులో శ్రీరామ విలాస సభలో చిత్తూరు వి.నాగయ్య నాటకాల్లో నటించినప్పుడు సుబ్రమణ్యంగారే దర్శకుడు. నాగయ్య గారికి నాడు గురువు. నాగయ్యగారు 'త్యాగయ్య' నిర్మించినప్పుడు (1946) రాయప్రోలు సుబ్రహ్మణ్యం, త్యాగయ్యకు గురువైన గ్రాంథి వెంకట రమణయ్య భగవతార్ పాత్రని నిర్వహించారు. స్వచ్ఛము, స్పష్టమూ అయిన ఉచ్చారణతో సద్గురువుగా నటించిన ఆ నటుడు ఎవరిని- అందరూ ప్రశ్నించుకునేవారు. సంగీతం, నటన నేర్చుకుని ఎన్నో నాటకాల్లో నటించారాయన. ఆయన ఆజానుబాహువు. మంచి కంఠం. ఎందరో నటీనటుల్ని తయారు చేశారు. నాగయ్య గారి కంటే ముందుగా చిత్రరంగంలో ప్రవేశించి, 'మాయాబజార్' (1936)లో దుర్యోధనుడు, 'భక్తమార్కండేయ'లో శంకరుడు, 'మైరావణ'లో రావణుడు, 'భూకైలాస్'లో శంకరుడు మొదలైన పాత్రలు ధరించారు. 'యోగివేమన' (1947)లో వేమనకు తత్త్వబోధ చేసిన శివయోగిగా సుబ్రహ్మణ్యంగారు నటించారు
ఋతుపర్ణ ఘోష్

ఋతుపర్ణ ఘోష్ (బెంగాలీ: ঋতুপর্ণ ঘোষ, జననం: 31 ఆగస్టు 1963 - మరణం: 30 మే 2013) బెంగాలీ చలనచిత్ర పరిశ్రమలో పేరుగాంచిన అగ్ర దర్శకుడు. జాదవ్‌పూర్ విశ్వవిద్యాలయం నుండి ఆర్థిక శాస్త్ర పట్టా పొందిన పిమ్మట కొన్నాళ్ళు ప్రకటనా పరిశ్రమలో సృజనాత్మక కళాకారునిగా తన వృత్తి జీవనాన్ని ప్రారంభించారు. 1994 లో ఇతని మొదటి చిత్రం హీరేర్ ఆంగటీ (వజ్రపుటుంగరం) విడుదలయ్యింది. అదే యేడాది తెరమీదికొచ్చిన తదుపరి చిత్రం ఉనీషే ఏప్రిల్ (ఏప్రియల్ పంతొమ్మిది) జాతీయ ఉత్తమ చిత్రంగా ఎన్నికై విశేషమైన పేరు ప్రఖ్యాతులను తెచ్చిపెట్టింది. రమారమి ఇరవయ్యేళ్ళ తన చలనచిత్ర జీవితంలో ఋతుపర్ణకు 12 జాతీయ బహుమతులు, కొన్ని అంతర్జాతీయ బహుమతులూ కూడా లభించాయి. తన శైలికి ఒఱవడి సత్యజిత్ రే స్ఫూర్తి అని చెప్పుకున్న ఋతుపర్ణ, రవీంద్రనాథ్ ఠాగూర్ కృతుల అభిమాని, పరిశోధకుడు కూడా. 2013 మే 30 న కలకత్తా లోని తన స్వగృహంలో 49 వ యేటనే తీవ్ర గుండెపోటు కారణంగా మృత్యువాత పడ్డాడు ఋతుపర్ణ ఘోష్. ఈయన మరణం బెంగాలీ, భారత చిత్ర పరిశ్రమలకు తీరని లోటు అని అనేక చలనచిత్ర, ఇతర రంగ ప్రముఖులు వాపోయారు.
తెలంగాణ అధికారిక చిహ్నం

తెలంగాణ అధికారిక చిహ్నం వృత్తాకారంలో ఉంటుంది, ఈ చిహ్నం బయటి వృత్తం గోధుమ, అంతరవృత్తం చిలకపచ్చ రంగులో ఉంటాయి. వాటి మధ్యలో పైభాగంలో గవర్నమెంట్ ఆఫ్ తెలంగాణ అని ఆంగ్లంలో, దాని కింద తెలంగాణ ప్రభుత్వం అని తెలుగు, ఉర్దూ భాషల్లో ఉంటుంది. మధ్య వృత్తంలో కాకతీయ కళా తోరణం, దాని మధ్యలో చార్మినార్ గుర్తు, దానిపై మూడు సింహాల చిహ్నం ఉంటాయి. బాహ్య వలయం దిగువన "సత్యమేవ జయతే" అని ఉంటుంది. నాలుగున్నరకోట్ల ప్రజలు కలలుగన్న బంగారు తెలంగాణ, పచ్చని తెలంగాణ నూటికినూరుపాళ్లు ప్రతిబింబించేలా ఈ లోగోను ప్రముఖ చిత్రకారుడు ఏలె లక్ష్మణ్ రూపొందించారు. తెలంగాణ సర్కారు కోసం రూపొందించిన లోగోలో దేశభక్తి, సంస్కతి, సంప్రదాయాలు, చరిత్రతో పాటు మానవ మనుగడ వంటి అనేక అంశాలు మిళితమయ్యాయి. అందరూ కోరుకునే బంగారు తెలంగాణను గుర్తుచేసేందుకు బంగారు వర్ణంతో వలయం. నాలుగు సింహాల చిహ్నం, అశోకుడి విజయచక్రంతో పాటు అందమైన ఔటర్ లైన్లు కనిపిస్తాయి. తెలుగు, ఉర్దూ, ఇంగ్లిషు భాషల్లో తెలంగాణ ప్రభుత్వము, తెలంగాణ సర్కార్, గవర్నమెంట్ ఆఫ్ తెలంగాణ పదాలు స్పష్టంగా దర్శనమిస్తాయి. దిగువన సత్యమేవ జయతే అని సంస్కృతంలో కూడా పొందుపరిచారు. కాకతీయుల కళావైభవాన్ని స్ఫురించే తోరణం, ప్లేగు వ్యాధి సోకి వందలాది మంది ప్రాణాలు కోల్పోతే బతుకుకు చిహ్నంగా నిర్మించిన చార్మినార్ గుర్తులు లోగోలో నిండిపోయాయి. లోగో ఏ సైజులో ఉన్నా వీక్షించేందుకు స్పష్టత సంతరించుకుంది
క్యాథోడ్ రే ట్యూబ్

కాథోడ్ రే ట్యూబ్ (సి.అర్.టి) లో ఒకటి లేదా ఎక్కువ ఎలక్ట్రాన్ గన్ (ఎలక్ట్రాన్లు లేదా ఎలక్ట్రాన్ ఉద్గారిణి ఒక మూలం), ఒక వాక్యూమ్ ట్యూబ్, ఒక ప్రకాశవంతమైన తెర కలిగి చిత్రాలను వీక్షించడానికి ఉపయోగిస్తారు. ఇది చిత్రాలు సృష్టించడానికి స్క్రీన్ మీద ఎలక్ట్రాన్ కిరణాలను (లు) వేగవంతం, అసలే రాకుండా సవరిస్తు ఉంటుంది. చిత్రాలు విద్యుత్ తరంగ రూపాలను (ఒస్సిల్లోస్కోప్), చిత్రాలు (టెలివిజన్, కంప్యూటర్ మానిటర్), రాడార్ లక్ష్యాలు లేదా ఇతర రూపంగా ఉంటాయి. సి.అర్.టిలు మెమరీ పరికరాలుగా వాడబడినవి. ఈ సందర్భంలో వెదజల్లే కాంతి ప్రకాశవంతమైన పదార్థం (ఏదైనా ఉంటే) చూసే వారికి అర్ధవంతంగ కనిపించెది కాదు. వెక్టర్ మానిటర్లు కంప్యూటర్ ఆధారిత నమూనా వ్యవస్థలలో 1970 చివరిలో 1980 ల మధ్యలో ఆర్కేడ్ గేమ్స్ కి ఉపయోగించారు.
భారతదేశం విడిచిపో ఉద్యమం

క్విట్ ఇండియా ఉద్యమం, బ్రిటిషు పాలనను అంతం చేయాలని డిమాండ్ చేస్తూ, రెండవ ప్రపంచ యుద్ధ సమయంలో 1942 ఆగస్టు 8 న మహాత్మా గాంధీ అఖిల భారత కాంగ్రెస్ కమిటీ బాంబే సమావేశంలో ప్రారంభించిన ఉద్యమం. దీనిని ఆగస్టు ఉద్యమం అని కూడా అంటారు. క్రిప్స్ మిషన్ విఫలమైంది, 1942 ఆగస్టు 8 న, బొంబాయిలో గోవాలియా ట్యాంక్ మైదానంలో చేసిన క్విట్ ఇండియా ప్రసంగంలో గాంధీ డూ ఆర్ డై కి పిలుపునిచ్చాడు. అఖిల భారత కాంగ్రెస్ కమిటీ భారతదేశం నుండి "క్రమబద్ధమైన బ్రిటిషు ఉపసంహరణ" కోరుతూ భారీ నిరసనను ప్రారంభించింది. యుద్ధంలో మునిగి ఉన్నప్పటికీ, దీనిపై చర్య తీసుకోవడానికి బ్రిటిషు ప్రభుత్వం సిద్ధంగానే ఉంది. గాంధీ ప్రసంగించిన గంటల్లోనే భారత జాతీయ కాంగ్రెస్ నాయకత్వం మొత్తాన్నీ విచారణనేది లేకుండా జైల్లో వేసింది. వీళ్ళలో చాలా మంది యుద్ధం ముగిసేదాకా జైలులోనే, ప్రజలతో సంబంధం లేకుండా గడిపారు. ఆల్ ఇండియా ముస్లిం లీగ్, రాచరిక సంస్థానాలు, ఇండియన్ ఇంపీరియల్ పోలీస్, బ్రిటిషు ఇండియన్ ఆర్మీ, హిందూ మహాసభ, ఇండియన్ సివిల్ సర్వీస్, వైస్రాయ్ కౌన్సిల్ (ఇందులో ఎక్కువ మంది భారతీయులు ఉన్నారు) లు బ్రిటిషు వారికి మద్దతుగా నిలిచాయి. యుద్ధకాలంలో జరుగుతున్న భారీ వ్యయం నుండి లాభం పొందుతున్న భారతీయ వ్యాపారవేత్తలు చాలామంది, క్విట్ ఇండియా ఉద్యమానికి మద్దతు ఇవ్వలేదు. చాలామంది విద్యార్థులు అక్ష రాజ్యాలకు మద్దతు ఇస్తూ బహిష్కరణలో ఉన్న సుభాస్ చంద్రబోస్ పట్ల ఎక్కువ ఆసక్తి చూపారు. ఈ ఉద్యమానికి బయటి మద్దతు అమెరికన్ల నుండి మాత్రమే వచ్చింది. కొన్ని భారతీయ డిమాండ్లను అంగీకరించమని అమెరికా ప్రెసిడెంట్ ఫ్రాంక్లిన్ డి
హరిభట్టు

ఖమ్మం జిల్లా సాహితీ రంగంలో హరిభట్టు ముందువరుసలో వుంటారు. ఈయన ఖమ్మంజిల్లా ఆదికవిగా పేరుగాంచారు. హరిభట్టు పూర్తిపేరు ‘హరిహరభట్టు’ తండ్రి పేరు రాఘవరామచంద్ర చట్టోపాద్యాయులు, ఛటోపాద్యాయ అనేది ఇంటిపేరు కాదు. వీరి తండ్రిగారిని కొందరు రాఘవయ్య అనికూడా పిలిచే వారు. తల్లి తిమ్మమ్మ (తిమ్మమాంబ) ఈయన భారద్వాజ గోత్రుడు, ఆపస్తంబ సూత్రుడు. ఇతని కాలం సా.శ. 1475 - 1535 మధ్యకాలం నాటివాడని ఆంధ్రకవి తరంగిణిని రచించిన చాగంటి శేషయ్యగారు నిర్ణయనిర్ధారణ చేసారు. ఈయన మత్స్య పురాణము, వరాహ పురాణము, నారసింహ పురాణము మొదలైన పురాణాలను ఆంధ్రీకరించడమే కాక స్వయంగా సంస్కృత భాషలో కూడా గ్రంథాలను రచించారు. హరిభట్టు తన ‘వరాహ పురాణం’రచనను (1510) కంబంమెట్టు (ఖమ్మం) కరణం కొలిపాక ఎఱ్ఱయకు అంకితం ఇచ్చారట.మత్స్యపురాణాన్ని సా.శ
ఇరికేపల్లి

ఇరికేపల్లి పల్నాడు జిల్లా, దాచేపల్లి మండలానికి చెందిన రెవెన్యూయేతర గ్రామం. ఈ గ్రామం నడికుడి గ్రామ పంచాయతీ పరిధిలోని గ్రామం. ఈ ఆలయంలో 2014,మే-30 శుక్రవారం నాడు, అంకమ్మ తల్లి తిరునాళ్ళను ఘనంగా నిర్వహించారు. ఈ సందర్భంగా భక్తులు, మహిళలు ఆలయానికి చేరుకొని అమ్మవారికి ప్రత్యేక పూజలు చేసారు. భక్తులు గ్రామ వీధులలో అమ్మవారిని ఊరేగించారు.మహిళలు బోనాలతో ప్రదర్శనలు చేసారు. ఈ సందర్భంగా భక్తులకు అన్నదానం నిర్వహించారు.
ఆశ్కి

ఒక కంప్యూటర్ నుండి ఇంకొక కంప్యూటర్‌కు డేటా ఇచ్చి పుచ్చుకొనేందుకు వీలుగా ఉండేందుకు ఒక్కొక్క అక్షరానికి ఇవ్వవలసిన కోడ్‌ను స్థిరీకరించారు. ఇలాంటి స్థిరీకరణ చేసిన వాటిలో ఆశ్కి (ASCII - American Standard Code for Information Interchange) కోడ్ విరివిగా వాడబడుచున్నది. ASCII Code ప్రకారం ఒక్కొక్క అక్షరానికి 7 బిట్స్ కోడ్ ఉంటుంది. భవిష్యత్‌లో ఎక్కువ అక్షరాలుంటె వివిధ భాషలతో ఇబ్బందులు ఎదురవ్వకుండా ఉండటం కోసం ASCII Codeలో ఒక్కొక్క అక్షరానికి 8 బిట్స్ కోడ్ ను కూడా పొందుపరిచారు. ASCII-7 బిట్‌కోడ్ ఉపయోగించి "128" కారెక్టర్స్ వరకు కోడ్ ఇవ్వవచ్చు. అలాగే ASCII-8 బిట్ కోడ్ ఉపయోగించి "256" కారెక్టర్స్ వరకు కోడ్ ఇవ్వవచ్చు. ఇది ఆధునిక ఇంగ్లీషును ప్రదర్శించడానికి ప్రధానంగా ఉపయోగించబడుతుంది, దాని విస్తరించిన సంస్కరణ ఇతర ప్రామాణిక పాశ్చాత్య యూరోపియన్ భాషలకు పాక్షికంగా మద్దతు ఇవ్వడానికి అమెరికన్ స్టాండర్డ్ ఇన్ఫర్మేషన్ ఇంటర్చేంజ్ కోడ్‌ను విస్తరించింది, ఇది అంతర్జాతీయ ప్రామాణిక ISO / IEC 646 కు సమానం ASCII, టెలిగ్రాఫ్ కోడ్ నుండి అభివృద్ధి చేయబడింది. ప్రమాణం యొక్క మొదటి సంస్కరణ 1963 లో ప్రచురించబడింది ,, 1967 లో పెద్ద పునర్విమర్శకు గురైంది . చివరి నవీకరణ 1986 లో జరిగింది. ఇప్పటివరకు మొత్తం 128 అక్షరాలు నిర్వచించబడ్డాయి; వాటిలో 33 అక్షరాలు. అక్షరాలు ప్రదర్శించబడవు (కొన్ని టెర్మినల్స్ ఈ అక్షరాలను స్మైలీ ఫేసెస్, ప్లే కార్డులు మొదలైన 8-బిట్ చిహ్నంగా ప్రదర్శించడానికి అనుమతించే పొడిగింపులను అందిస్తాయి ),, ఈ 33 అక్షరాలలో ఎక్కువ భాగం వాడుకలో లేని నియంత్రణ అక్షరాలు . నియంత్రణ పాత్ర ప్రధానంగా ప్రాసెస్ చేయబడిన వచనాన్ని మార్చటానికి ఉపయోగించబడుతుంది
బదావత్ ప్రభాకర్

బదావత్ ప్రభాకర్ భౌతిక శాస్త్రవేత్త, ప్రభుత్వ పంచాయితీరాజ్ శాఖలో సహాయక ఇంజనీర్ గా పనిచేస్తున్నారు. గురుత్వాకర్షణ శక్తిని విద్యుత్ ఉత్పత్తికి వినియోగించవచ్చని పరిశోధన చేసారు. ఈయన హైదరాబాదులోని జవహర్లాల్ నెహ్రూ సాంకేతిక విశ్వవిద్యాలయం హైదరాబాదు నుండి మెకానికల్ ఇంజనీరింగ్లో పట్టభద్రులు. వస్తువులకు ద్రవ్యరాశి వలన గురుత్వ బలం ఉత్పన్నమవుతుంది. అధిక వ్యాప్తి బలం గల ఈ శక్తి ఒక అసంతృప్త బలం, ఎప్పటికీ ఆకర్షణ బలంగా ఉంటుంది. అందువలన ఇది అతి తక్కువ తీవ్రత కలిగి ఉన్న బలం అవుతుంది. అయితే దీని ప్రభావం వస్తు ద్రవ్య రాశులు అధికంగా ఉన్నపుడు అత్యధిక తీవ్రంగా ఉంటుంది. గురుత్వాకర్షణ బలమనేది గురుత్వబలం, విద్యుదాయస్కాంతబలం, కేంద్రక బలాలు కలిపిన బలం. గురుత్వాకర్షణ ద్వారా విద్యుత్ ను ఉత్పత్తి చేసే సరికొత్త ప్రక్రియను ప్రభాకర్ అన్వేషించారు. గతితార్కిక భౌతికవాదముననుసరించి గురుత్వాకర్షణ సిద్ధాంతం ప్రకారం తను రూపొందించిన చక్రం లాంటి పరికరమిన సామాన్య లోలకం (simple pendulum) ఎటువంటి బాహ్యబలం లేకుండానే నిరంతరంగా తిరుగుతుందని నిర్ధారించారు. సామాన్య లోలకం కేవలం ముందుకు, వెనక్కు కదలడం వలన శక్తి ఉత్పత్తికి సరిపోదు. అందుకని ఈయన గుండ్రంగా ఉండే విధంగా ఒక పరికరాన్ని తిరిగే విధంగా రూపొందించారు
సెయింట్ లూసియా

ద్వీపంలో కొత్త యురేపియన్ సెటలర్లలో ఫ్రెంచ్ ప్రథమస్థానంలో ఉంది.1660లో వారు స్థానిక కరీబియన్ ఇండియన్లతో ఒక ఒప్పందం మీద సంతకం చేసారు.1663-1667 వరకు ఇంగ్లాండ్ ద్వీపం మీద ఆధీనత సాధించింది. తరువాతి కాలంలో ఇక్కడ ఫ్రెంచి వారితో 14 మార్లు యుద్ధాలు సంభవించాయి. ద్వీపం పాలన తరచుగా ఇగ్లాండు, ఫ్రెంచి నడుమ మారుతూ వచ్చింది. ఇది 7 మార్లు ఇంగ్లాండు పాలనలో మరొక 7 మార్లు ఫ్రెంచి పాలనలో ఉంది.1814 లో బ్రిటన్ ద్వీపం మీద సంపూర్ణ అధికారం సాధించింది.వెస్టిండీస్ దీవులలో సెయింట్ లూసియా " హెలెన్ ఆఫ్ ట్రాయ్ " అని వర్ణించబడింది.1840లో ప్రతినిధుల పాలన మొదలైంది. 1953లో ఓటు హక్కు కల్పించబడింది.1958 నుండి 1962 వరకు ద్వీపం " వెస్ట్ ఇండీస్ ఫెడరేషన్ "లో భాగంగా ఉంది. 1979 ఫిబ్రవరిలో సెయింట్ లూసియా కామంవెల్త్ దేశాలలోని ఐక్యరాజ్యసమితి అనుసంధానిత స్వతంత్రదేశంగా మారింది
వేదుల సత్యనారాయణ శాస్త్రి

వేదుల సత్యనారాయణ శాస్త్రి (జ: 1900 - మ: 1976) తెలుగు రచయిత, కవి, శతావధానులు. వీరి తల్లి: గురమ్మ, తండ్రి: కృష్ణయ్య. జన్మస్థానం: తూర్పుగోదావరి జిల్లా, ఎటపాక మండలం గొల్లగూడెం. జననం: వికారి సంవత్సర ఫాల్గుణ బహుళ షష్ఠి బుధవారం. (1900 మార్చి 22). వీరు ఆంధ్ర విశ్వకళాపరిషత్తు నిర్వహించే ఉభయ భాషాప్రవీణ పరీక్షలో ఉత్తీర్ణులై ఉపాధ్యాయ వృత్తిని చేపట్టారు. శాస్త్రిగారు సంస్కృతాంధ్రంలలో చక్కని సాహిత్య సంపత్తి కలవారు. గురుకులవాసముచేసి గొట్టుపుళ్ల శ్రీనివాసాచార్యులు గారివద్ద కావ్యనాటకాలంకారములు పఠించిరి. చిలుకూరి సోమనాధశాస్త్రి సన్నిధానంన వ్యాకరణాధ్యయనం సాగించాడు. చల్లా వేంకట నరసయ్య దగ్గర స్మార్తం కూడా పాఠం చేసాడు.ఇతని కవితాగురువులు కవిసార్వభౌమ శ్రీపాద కృష్ణమూర్తి శాస్త్రి. విద్వత్పట్టభద్రులైన శాస్త్రి కాకినాడ, పెద్దాపురం, పేరూరు హైస్కూళ్లలో నిరువది నాలుగేండ్లుగా నాంధ్రోపాధ్యాయ పదవి నిర్వహించాడు
ఆంగ్ల అక్షరమాల

ఆధునిక ఆంగ్ల భాష లోని అక్షరమాల 26 అక్షరాలను కలిగి ఉన్న ఒక లాటిన్ అక్షరమాల - ISO ప్రాథమిక లాటిన్ అక్షరమాలలో అవే అక్షరాలు కనిపిస్తాయి. ముద్రించిన అక్షరాల యొక్క కచ్చితమైన ఆకృతి టైప్ఫేస్ మీద ఆధారపడి ఉంటుంది. చేతితో రాసిన అక్షరాల ఆకారమును, ముఖ్యంగా కలిపిరాతలను ప్రామాణిక ముద్రిత రూపం నుండి వేరు చేయవచ్చు
సంజీవ్ సిద్ధు

సంజీవ్ సిద్ధూ (హైదరాబాద్, భారతదేశం లో, జూన్ 1957 లో జన్మించారు) o9 సొల్యూషన్స్ (డాలస్, టెక్సస్) వ్యవస్థాపకుడు, ఛైర్మన్, ఆర్థికంగా సూక్ష్మబుద్ధిగల వ్యాపార ప్రణాళిక, బహుళజాతి సంస్థలకు ప్రక్రియలు, సాఫ్ట్ వేర్ నిర్ణయలు అందిస్తుంది. సిద్ధూ గారు i2 టెక్నాలజీ (ఒక సరఫరా నిర్వహణ సాఫ్ట్ వేర్, సేవల సంస్థ) స్తాపకుడు, చైర్మన్. 1980 లో సిద్ధూ కెమికల్ ఇంజనీరింగ్ లో సైన్స్ బ్యాచులర్ డిగ్రీ సంపాదించి, ఉస్మానియా యూనివర్సిటీ, హైదరాబాద్ నుండి పట్టభద్రుడయ్యాడు. తరువాత అతను యునైటెడ్ స్టేట్స్ లో ఓక్లహోమా స్టేట్ యూనివర్శిటీ హాజరయ్యారు, 1982 లో కెమికల్ ఇంజనీరింగ్ లో సైన్స్ డిగ్రీ మాస్టర్ సంపాదించారు. సిద్ధూ క్లేవ్ల్యాండ్ కేస్ వెస్టర్న్ రిజర్వ్ విశ్వవిద్యాలయంలో వ్యవస్థలు, నియంత్రణ ఇంజినీరింగ్లో గ్రాడ్యుయేట్ వర్క్ చేసారు. సిద్ధూ పెద్ద సంస్థలు నిలకడగా అభివృద్ధి చెందడానికి ప్రణాళికలను మెరుగు పరచి, ప్రణాళికలను అమలు చేసి తద్వారా ఉన్నతమైన ఫలితాలను సాధించెదాని పై దృష్టి కేంద్రీకరించింది.
తెలంగాణా ముఖ్యమంత్రులు

భారత రాజ్యాంగం ప్రకారం రాష్ట్ర ముఖ్యమంత్రిని గవర్నరు నియమిస్తారు. రాజ్యాంగం ప్రకారం గవర్నరు రాష్ట్ర పరిపాలకుడు అయినప్పటికి అతనికి ఎటువంటి పరిపాలనాధికారాలు ఉండవు. శాసనసభ ఎన్నికలు ఫలితాలను బట్టి సరిపడా సంఖ్యాబలం ఉన్న పార్టీ లేదా కూటమిని గవర్నరు ప్రభుత్వ ఏర్పాటుకు ఆహ్వానిస్తారు.అతను ముఖ్యమంత్రిని నియమిస్తారు. ముఖ్యమంత్రి నేతృత్వంలో మంత్రి మండలి రాష్ట్రాన్ని పరిపాలిస్తుంది. ముఖ్యమంత్రి పదవి కాలం ఐదు సంవత్సరాలు. ఈ పదవిని నిర్వహించడానికి ఎటువంటి సంఖ్యా పరిమితి లేదు. ఒక వ్యక్తి ఈ పదవిని ఎన్ని సార్లైనా చేపట్టవచ్చు. 2014 ఉమ్మడి ఆంధ్రప్రదేశ్ ఎన్నికలలో గెలుపొందిన కె. చంద్రశేఖరరావు 2014 జూన్ 2న రాష్ట్రం ఏర్పడిన తరువాత తెలంగాణ రాష్ట్రానికి ప్రారంభపు ముఖ్యమంత్రిగా పనిచేసాడు. 1948లో హైదరాబాదు సంస్థానంపై భారత ప్రభుత్వం జరిపిన పోలీసు చర్య తరువాత, సంస్థానం భారతదేశంలో విలీనమై, ఈ సంస్థానం మొత్తం హైదరాబాదు రాష్ట్రంగా ఏర్పడింది. 1956లో భాషా ప్రయుక్తంగా జరిగిన రాష్ట్రాల పునర్విభజనలో భాగంగా, 1956 నవంబర్ 1 న హైదరాబాదు రాష్ట్రంలోని తెలుగు మాట్లాడే ప్రాంతాలను (ప్రస్తుత తెలంగాణా), ఆంధ్ర రాష్ట్రంతో కలిపి ఉమ్మడి ఆంధ్రప్రదేశ్ రాష్ట్రం అవతరించింది
తెలంగాణా ప్రభుత్వం

తెలంగాణ ప్రభుత్వం, ఇది తెలంగాణ రాష్ట్రానికి పాలక అధికారం నిర్వహించే వ్యవస్థ. ప్రభుత్వంలో భాగంగా కార్యనిర్వాహక వ్యవస్థ, న్యాయవ్యవస్థ, శాసనవ్యవస్థను కలిగి ఉంటాయి. రాష్ట్రానికి ప్రభుత్వ అధిపతిగా భారత రాష్ట్రపతిచే నియమించబడిన గవర్నర్‌ను కలిగి ఉంటుది, గవర్నరు పదవి సాధారణంగా నామమాత్రపు అధిపతిగా ఉంటాడు. గవర్నరు పదవీకాలం ప్రజాస్వామ్యబద్ధంగా ఎన్నికైన ముఖ్యమంత్రి కార్యనిర్వాహక వ్యవస్థకు వాస్తవ అధిపతిగా వ్యవహరిస్తారు. ఐదేళ్లపాటు నియమితులైన గవర్నరు, ముఖ్యమంత్రిని, అతని మంత్రిమండలిని నియమిస్తాడు. ప్రభుత్వ రోజువారీ నిర్వహణను ముఖ్యమంత్రి, అతని మంత్రి మండలి చూసుకుంటుంది, ముఖ్యమంత్రికి చాలా శాసన అధికారాలు ఉంటాయి. ఆంధ్రప్రదేశ్ పునర్వ్యవస్థీకరణ చట్టం, 2014లో భాగంగా ఆంధ్రప్రదేశ్ విభజన తర్వాత 2014 జూన్ 2న తెలంగాణ ప్రభుత్వం ఏర్పడింది. రాష్ట్ర ప్రభుత్వ కార్యకలాపాలు రాష్ట్ర రాజధాని హైదరాబాద్‌లో నిర్వహిస్తుంది. ప్రభుత్వ సెక్రటేరియట్ లేదా సచివాలయం హైదరాబాద్‌లో ఉంది. ఆంధ్రప్రదేశ్ పునర్వ్యవస్థీకరణ చట్టం, 2014లో భాగంగా ఆంధ్రప్రదేశ్ విభజన తర్వాత 2014 జూన్ 2న తెలంగాణ ప్రభుత్వం ఏర్పడింది. విభజన తరువాత 2014, జూన్ 2న కల్వకుంట్ల చంద్రశేఖరరావు ముఖ్యమంత్రిగా తెలంగాణ మొదటి రాష్ట ప్రభుత్వం ఏర్పడింది. గవర్నర్ రాజ్యాంగ అధిపతి కాగా, ముఖ్యమంత్రి ప్రభుత్వానికి అధిపతి
మహ్మద్ మహమూద్ అలీ

మహ్మద్ మహమూద్ అలీ తెలంగాణ రాష్ట్రానికి చెందిన రాజకీయ నాయకుడు. ఇతడు కొత్తగా ఏర్పడిన తెలంగాణ రాష్ట్రానికి 2014, జూన్ 2న ఉప ముఖ్యమంత్రిగా బాధ్యతలు స్వీకరించారు. ఇతడు 2014–2018 మధ్యకాలంలో స్టాంప్స్, రిజిస్ట్రేషన్, రిలీఫ్ అండ్ రీహాబితేషన్ శాఖలకు కూడా మంత్రిగా బాధ్యతలు తీసుకున్నారు. 2019 నుండి తెలంగాణ హోం, జైళ్లు, అగ్నిమాపక శాఖ మంత్రిగా ఉన్నాడు. తెలంగాణ తొలి హోంమంత్రి నాయిని నర్సింహ రెడ్డి తరువాత ఇతడు తెలంగాణ రెండవ హోం మంత్రి. ఇతడు తెలంగాణ శాసన మండలి సభ్యుడు. తెలంగాణ రాష్ట్ర రాజధాని హైదరాబాదులో జన్మించిన అలీ, అజాంపురాలో నివసిస్తున్నాడు. ఆయన ఉస్మానియా విశ్వవిద్యాలయం నుండి వాణిజ్యశాస్త్రంలో బ్యాచిలర్ డిగ్రీని పూర్తిచేసి, పాడి వ్యవసాయ వ్యాపారంలో అడుగుపెట్టాడు. డైరీ వ్యాపారంలో విజయం సాధించాడు. ఆలీకి నస్రీన్ ఫాతిమాతో వివాహం జరిగింది. వారికి ఒక కుమారుడు, ఇద్దరు కుమార్తెలున్నారు. ఆలీకి జంతువుల మీద ప్రేమ ఎక్కువ
కొండిపాలెం

"కొండిపాలెం" కృష్ణా జిల్లా గుడ్లవల్లేరు మండలానికి చెందిన రెవెన్యూయేతర గ్రామం. ఈ గ్రామం వడ్లమన్నాడు గ్రామ పంచాయతీ పరిధిలోని గ్రామం. గుడివాడ, పెడన, హనుమాన్ జంక్షన్, మచిలీపట్నం మండల పారిషత్ పాఠశాల గుడ్లవల్లేరు, పామర్రు నుండి రోడ్దురవాణా సొకర్యం కలదు. రైల్వేస్టేషన్ విజయవాడ 56 కి.మీ శ్రీ షిర్డీ సాయి మందిరం:- కొండిపాలెం గ్రామంలో నూతనంగా నిర్మించిన ఈ ఆలయంలో విగ్రహ ప్రతిష్ఠాకార్యక్రమాలు, 2014,జూన్-1 ఆదివారం నాడు ఘనంగా నిర్వహించారు. బాబా, వినాయకుడు, దత్తాత్రేయుడు, నంది విగ్రహాలను వేదమంత్రాల నడుమ, ప్రతిష్ఠించారు. ఆరోజు మద్యాహ్నం భక్తులకు భారీగా అన్నసంతర్పణ నిర్వహించారు. గ్రామస్థులు, భక్తులు రు. 25 లక్షల విరాళలతో, వడ్లమన్నాడు రైల్వే స్టేషనుకు అతి సమీపంలో, కొండిపాలెం గ్రామం ఆరంభంలోనే, ఈ ఆలయాన్ని 6 నెలల వ్యవధిలోనే నిర్మించారు.   ఈనాడు కృష్ణా; 2014,జూన్-2; 3వ పేజీ.